30. 12. 95 De Europæiske Fællesskabers Tidende Nr. L 326/69 RÅDETS BESLUTNING af 22. december 1995 om fastsættelsen af størrelsen af Fællesskabets finansielle bidrag for 1995 til udgifterne til de svenske myndigheders udsætning af laksesmolt (95/578/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Euro- pæiske Økonomiske Fællesskab, under henvisning til akten vedrørende Østrigs, Finlands og Sveriges tiltrædelse, særlig artikel 125, og ud fra følgende betragtninger: Det fastsættes i tiltrædelsesaktens artikel 125, at Rådet med kvalificeret flertal på forslag af Kommissionen hvert år fastsætter Fællesskabets finansielle bidrag til de kom- petente svenske myndigheders udsætning af laksesmolt; denne finansielle godtgørelse vurderes på baggrund af den balance, der eksisterede umiddelbart før Sveriges tiltræ- delse; artikel 3 i aftalen mellem Det Europæiske Økonomiske Fællesskab og Sveriges regering om visse foranstaltninger til forøgelse af laksebestanden i Østersøen (!) bestemmer, at størrelsen af Fællesskabets bidrag er lig med de svenske myndigheders faktiske udgifter i forbindelse med opdræt, mærkning og udsætning af den mængde unglaks, der er nødvendig for at frembringe den mængde laks, som svarer til den ikke-gensidige kvote, der er tildelt Fælles- skabet i den svenske fiskerizone i det år, for hvilket bidraget betales; Kommissionen har modtaget Sveriges anmodning om finansiel bistand fra Fællesskabet for 1995; denne anmodning svarer til den, der blev indgivet for 1994; Den Internationale Østersø-fiskerikommission har for 1995 anbefalet en TAC for laksebestanden i Østersøen samt den del heraf, der skal tildeles Fællesskabet; denne TAC for 1995 er blevet nedsat; den svenske anmodning er derfor blevet genbehandlet i lyset heraf; størrelsen af Fællesskabets finansielle bidrag er blevet beregnet ved en forholdsmæssig anvendelse af denne -.nedsættelse på den ikke-gensidige kvote, som Sverige skulle have tildelt Fællesskabet, hvis den bilaterale aftale fortsat havde været gældende — VEDTAGET FØLGENDE BESLUTNING: Artikel 1 Fællesskabets finansielle støtte for 1995 til dækning af udgifterne til fremme af reproduktionen af laks i Øster- - søen begrænses til 666 092 ECU. Artikel 2 Denne beslutning er rettet til Sveriges regering. Udfærdiget i Bruxelles, den 22. december 1995. På Rådets vegne L. ATIENZA SERNA Formand (') EFT nr. L 226 af 29. 8. 1980, s. 8.